รายงานการประชุมประชาคมการจัดทำแผนพัฒนาชุมชนและ

แผนพัฒนาสามปี (พ.ศ. 2560-2562)

วันที่ 32 มีนาคม 2559 เวลา 17.00 น.

ณ บริเวณ บ้านผู้ใหญ่บ้าน หมู่ที่ 6

# **ผู้เข้าร่วมประชุมประชาคม**

รายชื่อแนบท้าย จำนวน 1 ชุด

เมื่อประชาชนมาพร้อมแล้ว ได้เชิญเข้าประจำที่ ตามที่องค์การบริหารส่วน

ตำบลบึงนคร ได้จัด เก้าอี้เตรียมไว้ โดย นายโยธิน ขันธวุธ นายก

องค์การบริหารส่วนตำบลบึงนคร ทำหน้าที่ประธานในที่ประชุมประชาคม

โดยมีรายละเอียดดังนี้

**ประธาน** ได้กล่าวสวัสดีและได้แจ้งถึงวัตถุประสงค์ของการเชิญประชาชนได้เข้ามามี

ส่วนร่วมในการประชาคมเพื่อจัดทำแผนพัฒนาชุมชนและแผนพัฒนาสามปี

(พ.ศ.2560-2562) ให้ประชาชนได้ทราบโดยตลอดรายละเอียดได้ให้

องค์การบริหารส่วนตำบลบึงนคร ชี้แจง ดังนี้

**นางอรรฆภรณ์ ภูกัน** ตามระเบียบกระทรวงมหาดไทย ว่าด้วยการจัดทำแผนพัฒนาขององค์กร

ปกครองส่วนท้องถิ่น พ.ศ. 2548 ได้กำหนดให้จัดทำและทบทวน

แผนพัฒนาสามปีให้แล้วเสร็จภายในเดือนมิถุนายนก่อนปีงบประมาณ

ประจำปี ตามข้อ 18 และเพื่อให้การดำเนินการจัดทำแผนพัฒนาสามปี

เป็นไปด้วยความเรียบร้อยและแล้วเสร็จตามกำหนด และเพื่อปฏิบัติตาม

รัฐธรรมนูญแห่งราชอาณาจักรไทย พ.ศ.2540 หมวด 5 แนวนโยบาย

พื้นฐานแห่งรัฐ มาตรา 76 กำหนดว่า รัฐต้องส่งเสริมและสนับสนุนการมี

ส่วนร่วมของประชาชนในการกำหนดนโยบาย การตัดสินในทางการเมือง

การวางแผนพัฒนาทางเศรษฐกิจ สังคมและการเมือง รวมทั้งการ

ตรวจสอบการใช้อำนาจรัฐทุกระดับ ประกอบกับแผนการบริหารราชการ

แผ่นดิน 2548-2551 ประเด็นยุทธศาสตร์ที่ 7 นโยบายส่งเสริม

ประชาธิปไตยและกระบวนการประชาคมและการเมือง ประเด็น

ยุทธศาสตร์หลักที่ 7.3.2 ว่าพัฒนาขีดความสามารถของประชาชนและ

บุคคลในท้องถิ่นจะช่วยลดภาระขององค์กรปกครองส่วนท้องถิ่นและ

เสริมสร้างพื้นฐานของการพัฒนาอย่างยั่งยืน ดังนั้น องค์การบริหารส่วน

ตำบลบึงนคร จึงได้จัดทำประชาคมเพื่อรับฟังข้อมูล ความเห็น

ข้อเสนอแนะ หรือแสวงหาการตัดสินใจจากประชาชนเพื่อดำเนินการตาม

ภารกิจอันเป็นหน้าที่สาธารณะต่าง ๆ ขององค์การบริหารส่วนตำบลบึงนคร

เพื่อสามารถนำไปจัดทำแผนพัฒนาชุมชนและแผนพัฒนาเทศบาลได้อย่างมี

ประสิทธิภาพ โดยมีวัตถุประสงค์

1. เพื่อปฏิบัติตามระเบียบกระทรวงมหาดไทย ว่าด้วยการจัดทำแผนพัฒนา

ขององค์กรปกครองส่วนท้องถิ่น พ.ศ.2548

2. เพื่อให้ประชาชนในชุมชนได้มีส่วนร่วมในการจัดทำแผนพัฒนาชุมชน

และแผนพัฒนา เพื่อสนองต่อการแก้ไขปัญหาและความต้องการ

ของ ชุมชน

3. เพื่อรวบรวมข้อมูลในการจัดทำแผนพัฒนาชุมชนและแผนพัฒนา

4. เพื่อพัฒนาตามระบอบประชาธิปไตยให้ดีขึ้น

ดังนั้น เพื่อให้การดำเนินการจัดทำแผนพัฒนาสามปี (พ.ศ.2560-2562)

และแผนพัฒนาชุมชนได้สนองต่อการแก้ไขปัญหาและตรงกับความ

ต้องการของประชาชน เพื่อเป็นข้อมูลนำเสนอคณะกรรมการพัฒนา

องค์การบริหารส่วนตำบลบึงนคร ในการพิจารณาได้อย่างมี ประสิทธิภาพ

จึงขอให้ประชาชน ได้นำเสนอปัญหาอุปสรรค์ ความต้องการ ความ

คิดเห็น ข้อเสนอแนะ เพื่อเป็นข้อมูลในแต่ละด้าน ดังนี้

1. ด้านพัฒนาโครงสร้างพื้นฐาน

2. ด้านพัฒนาเศรษฐกิจ

3. ด้านพัฒนาสังคม

4. ด้านพัฒนาการจัดการทรัพยากรธรรมชาติและสิ่งแวดล้อม

5. ด้านพัฒนาการเมืองการบริหาร

(ได้แจ้งรายละเอียดและแนวทางของการนำเสนอแนวทางปัญหา อุปสรรค์

ความต้องการ ความคิดเห็น ข้อเสนอแนะให้กับประชาชนได้รับทราบโดย

ตลอดแล้ว)

**มติที่ประชุม** ได้มีการอภิปราย พิจารณานำเสนอโครงการ / แผนงาน / กิจกรรมในแต่

ละด้านตามแบบฟอร์มที่องค์การบริหารส่วนตำบลบึงนคร แจกจ่าย เพื่อลง

รายการส่งคืนองค์การบริหารส่วนตำบลบึงนคร ตามที่ได้แนบ จำนวน 1 ชุด

**ประธาน** องค์การบริหารส่วนตำบลบึงนครองค์การบริหารส่วนตำบลบึงนคร จะ

ดำเนินการสรุปข้อมูลตามแบบที่ประชาชนได้เสนอแนะ และได้เสนอในที่

ประชุม เพื่อพิจารณาต่อไป และหากชุมชนของท่านยังมีข้อมูลเพิ่มเติมอีก

กรุณาเขียนลงในแบบฟอร์มและส่งคืนองค์การบริหารส่วนตำบลบึงนคร

ภายในวันที่ 15 เมษายน 2558 ในวันเวลาราชการด้วยจักเป็นพระคุณยิ่ง

**มติที่ประชุม** **รับทราบและดำเนินการ**

**ประธาน** มีท่านใดจะเสนอเรื่องอื่นเพิ่มเติมอีกหรือไม่ ถ้าไม่มี ขอปิดประชุมในครั้งนี้

ปิดประชุมประชาคม เวลา 19.30 น.

(ลงชื่อ) ผู้บันทึกรายงานการประชุม

(นางอรรฆภรณ์ ภูกัน)

นักวิเคราะห์นโยบายและแผน

(ลงชื่อ) ผู้ตรวจรายงานประชุมประชาคม

(นายโยธิน ขันธวุธ)

นายกองค์การบริหารส่วนตำบลบึงนคร